# Lauranne Oliva

Lauranne Oliva (Aiguatèbia, 21 de juny de 2000), cantant d'òpera nord-catalana, soprano de coloratura.
Nominada al premi Victoires de la Musique Classique 2024 a la categoria Revelació, artista d'òpera. El 2023, va guanyar el Primer Premi al concurs Voix nouvelles a l'Opéra-Comique de París i el Primer Premi i el Premi del Públic al Concurs d'Òpera de París al Théâtre des Champs-Élysées de París. L'any 2020, va guanyar el primer premi al concurs Nits d'òpera de Marmande a París. El 2021, la Societat Richard Wagner de Niça li va concedir la Beca Internacional Richard Wagner.

## Educació

Alumna de La Bressola i del liceu Aragon de Perpinyà, va iniciar-se a la música amb deu anys. Va començar la seva formació musical en piano i, a 13 anys, també es va dedicar al cant al Conservatori Montserrat Caballé de Perpinyà. Del 2021 al 2023 va estudiar a l'Opéra Studio de l'Òpera Nacional del Rin d'Estrasburg.

## Carrera artística

El seu primer paper va ser Susanna a Les noces de Fígaro, interpretada l'any 2020 al Teatre Municipal de Perpinyà, amb la participació d'alumnes del conservatori de la ciutat. El mateix any, durant el concurs i festival Nits d'Òpera de Marmande de París, on va debutar entre artistes professionals com Zerlina a Don Giovanni, va ser convidada a treballar amb el conjunt barroc I Gemelli, amb qui va actuar a les òperes de Monteverdi el 2021-2023: Orfeu (Théâtre de Poissy), El retorn d'Ulisses a la seva pàtria (Victoria Hall, Ginebra, i Théâtre des Champs-Élysées de París) i La coronació de Popea (Théâtre des Champs-Élysées de París i Opéra national du Rhin a Estrasburg). Ha interpretat també Micaëla en dues adaptacions de l'òpera Carmen de Bizet, Pamina en una adaptació de La flauta màgica de Mozart, Miss Ellen a Lakmé de Delibes i Dalinda a Ariodante de Händel.

## Referències

* 1 2 «Marmande/ 32e édition des “Nuits Lyriques” : la jeune diva perpignanaise, Lauranne Oliva, prend son envol…» (en francès). Ouillade.eu, 02-09-2020. [Consulta: 15 gener 2025].
* ↑ Roux, Marie-Aude «La soprano Lauranne Oliva, des Pyrénées catalanes aux vertiges de l’art lyrique» (en francès). Le Monde, 15-01-2025 [Consulta: 15 gener 2025].
* 1 2 Dutilleul, Damien. «Lauranne Oliva : « La jeunesse, la passion et l’envie de transmettre »» (en francès). Ôlyrix, 24-02-2024. [Consulta: 15 gener 2025].
* ↑ «Voix Nouvelles. Édition 2013» (en francès). Génération Opéra. [Consulta: 15 gener 2025].
* ↑ Salazar, David. «Paris Opera Competition Announces 2023 Winners» (en anglès). OperaWire, 18-09-2023. [Consulta: 15 gener 2025].
* ↑ «Nos boursiers» (en francès). Cercle Richard Wagner Rive Droite Nice. [Consulta: 15 gener 2025].
* ↑ Vilanou i Poncet, Sebastià «Lauranne Oliva : l’envolée d’une soprano lyrique» (en francès). La semaine du Roussillon, 26-04-2021 [Consulta: 15 gener 2025].
* ↑ «Lauranne Oliva» (en francès). Opéra national du Rhin. [Consulta: 15 gener 2025].
* ↑ «Des noces de première pour Figaro…» (en francès). Le Journal Catalan, 18-01-2020. [Consulta: 15 gener 2025].
* ↑ «Le Couronnement de Poppée, Monteverdi, 24/05/2023» (en francès). Théâtre des Champs-Elysées. [Consulta: 15 gener 2025].
* ↑ «Il ritorno d'Ulisse in patria - Victoria Hall (2021)» (en anglès). Opera Online. [Consulta: 15 gener 2025].
* ↑ «Il ritorno d'Ulisse in patria - Théâtre des Champs-Élysées (2021)» (en anglès). Opera Online. [Consulta: 15 gener 2025].
* ↑ Hatara, Georgiana. «Il ritorno d'Ulisse in patria - Théâtre des Champs-Élysées (2021)» (en francès). Bachtrack, 30-05-2023. [Consulta: 15 gener 2025].
* ↑ «Le Couronnement de Poppée» (en francès). Opéra National du Rhin. [Consulta: 15 gener 2025].